SCB Financial Markets คาดกรอบเงินบาทวันนี้ 36.65-36.85 บ./ดอลลาร์
SCB Financial Markets คาดเงินบาทวันนี้ (5 ก.ย.65) เคลื่อนไหวกรอบ 36.65-36.85 บ./ดอลลาร์ แนะจับตาประชุมโอเปก
SCB Financial Markets คาดเงินบาทวันนี้ (5 ก.ย.65) เคลื่อนไหวกรอบ 36.65-36.85 บ./ดอลลาร์
5 ก.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (5 ก.ย.65) เคลื่อนไหวในกรอบ 36.65-36.85 บ./ดอลลาร์ โดยค่าเงินดอลลาร์อ่อนค่าลงเมื่อเทียบกับทุกสกุลเงินหลักในวันศุกร์ หลังสหรัฐเปิดเผยตัวเลขการจ้างงานนอกภาคเกษตรที่ชะลอตัวลงในเดือนสิงหาคม ลดแรงกดดันธนาคารกลางสหรัฐ (เฟด) ในการเร่งขึ้นอัตราดอกเบี้ยเพื่อสกัดเงินเฟ้อ
โดยตลาดหุ้นสหรัฐปิดลบ โดยถูกกดดันจากความกังวลวิกฤตพลังงานในยุโรป หลังจากบวกในช่วงแรกรับข่าวตลาดแรงงานอาจเริ่มชะลอตัวลง ลดแรงกดดันเฟดปรับขึ้นอัตราดอกเบี้ย ขณะที่ราคาน้ำมันปรับตัวขึ้น จับตาการประชุมโอเปกพลัสในวันนี้ ทองคำปิดบวกหลังดอลลาร์อ่อนค่า